23.6.2023
6)
ET
Euroopa Liidu Teataja
L 159 I/9
Artikli 3b lõikesse 2 lisatakse järgmine punkt: „c) müüa, litsentsida või muul viisil üle anda otse või kaudselt füüsilisele või juriidilisele isikule, üksusele või asutusele Venemaal või kasutamiseks Venemaal intellektuaalomandi õigusi või ärisaladusi ning anda õigusi sellisele materjalile või teabele juurdepääsuks või selle taaskasutamiseks, mis on kaitstud intellektuaalomandi õigustega või mis kujutavad endast ärisaladusi, mis on seotud lõikes 1 osutatud kaupade ja tehnoloogiaga või nende kaupade ja tehnoloogiaga varustamise, nende tootmise, hoolduse ja kasutamisega.“
7)
Artiklit 3c muudetakse järgmiselt: a) lisatakse järgmine lõige: „1a.
Liidust eksporditavate XI lisas loetletud, lennunduses või kosmosetööstuses kasutamiseks sobivate kaupade ja tehnoloogia ning XX lisas loetletud reaktiivkütuse ja kütuselisandite transiit läbi Venemaa territooriumi on keelatud.“; b) lõikesse 4 lisatakse järgmine punkt: „c) müüa, litsentsida või muul viisil üle anda otse või kaudselt füüsilisele või juriidilisele isikule, üksusele või asutusele Venemaal või kasutamiseks Venemaal intellektuaalomandi õigusi või ärisaladusi ning anda õigusi sellisele materjalile või teabele juurdepääsuks või selle taaskasutamiseks, mis on kaitstud intellektuaalomandi õigustega või mis kujutavad endast ärisaladusi, mis on seotud lõikes 1 osutatud kaupade ja tehnoloogiaga või nende kaupade ja tehnoloogiaga varustamise, nende tootmise, hoolduse ja kasutamisega.“; c) lisatakse järgmised lõiked: „6d.
Erandina lõikest 1a võivad pädevad asutused lubada XI lisas loetletud lennunduses või kosmosetööstuses kasutamiseks sobivate kaupade ja tehnoloogia ning XX lisas loetletud reaktiivkütuste ja kütuselisandite transiiti läbi Venemaa territooriumi, olles eelnevalt kindlaks teinud, et sellised kaubad või tehnoloogia on ette nähtud kasutamiseks käesoleva artikli lõigetes 6a, 6b ja 6c sätestatud eesmärkidel. 6e.
Erandina lõikest 1 võivad pädevad asutused lubada müüa, tarnida, üle anda või eksportida XI lisa B osas loetletud kaupu, kui kaubad on ette nähtud üksnes luba andvale liikmesriigile kasutamiseks ja tema täieliku kontrolli all ning et täita tema hoolduskohustusi aladel, millele kohaldub pikaajaline rendileping nimetatud liikmesriigi ja Venemaa Föderatsiooni vahel.“
8)
Artikli 3d lõige 5 asendatakse järgmisega: „5.
Õhusõiduki käitajad, kes korraldavad Venemaa ja liidu vahelisi otse või kolmanda riigi kaudu toimuvaid mitteregulaarlende, edastavad lähte- või sihtliikmesriigi pädevatele asutustele kogu asjakohase teabe lennu kohta enne lennu algust ja vähemalt 48 tundi ette.“
9)
Artikli 3ea lõike 5 punkt e jäetakse välja.
10) Lisatakse järgmised artiklid:
„Artikkel 3eb 1.
Keelatud on 24. juulist 2023 lubada siseneda liidu territooriumil asuvatesse sadamatesse ja lüüsidesse sellistel alustel, mis tegelevad liikmesriigi sadamatesse või lüüsidesse suundumisel ükskõik millises reisi punktis laevalt laevale ümberpumpamisega ning mille puhul pädeval asutusel on mõistlik põhjus kahtlustada, et rikutakse artikli 3m lõigetes 1 ja 2 ning artikli 3n lõigetes 1 ja 4 sätestatud keelde. 2.
Pädev asutus ei anna sisenemiseks luba, kui alus ei teavita pädevat asutust vähemalt 48 tundi ette aluse kavandatud laevalt laevale pumpamisest, mis toimub liikmesriigi majandusvööndis, 12 meremiili piires kõnealuse liikmesriigi ranniku lähtejoonest. 3.
Lõikeid 1 ja 2 ei kohaldata abivajava aluse suhtes, mis otsib varjumispaika, hädaabi sadamakülastuse korral meresõiduohutusega seotud põhjustel või inimelude päästmiseks merel.